FI Euroopan unionin virallinen lehti L 221/1

KOMISSION ASETUS (EU) N:o 777/2013,

annettu 12 päivänä elokuuta 2013,

Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse klodinafopin, klomatsonin, diuronin, etalfluraliinin, ioksiniilin, iprovalikarbin, maleiinihydratsidin, mepanipyriimin, metkonatsolin, prosulfokarbin ja tepraloksidimin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan ja 49 artiklan 2 kohdan,

sekä katsoo seuraavaa:

(1) Ioksiniilin, iprovalikarbin, maleiinihydratsidin ja mepanipyriimin jäämien enimmäismäärät vahvistetaan asetuksen (EY) N:o 396/2005 liitteessä II ja liitteessä III olevassa B osassa. Klodinafopin, klomatsonin, diuronin, etalfluraliinin, metkonatsolin, prosulfokarbin ja tepraloksidimin jäämien enimmäismäärät vahvistetaan mainitun asetuksen liitteessä III olevassa A osassa.

(2) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi perustellun lausunnon (2) klodinafopin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen ehdotti jäämien määrityksen muuttamista. Se suositteli, että jäämien enimmäismäärää alennetaan rukiin- ja vehnänjyvien osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan.

(3) Elintarviketurvallisuusviranomainen antoi perustellun lausunnon (3) klomatsonin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen suositteli jäämien enimmäismäärän alentamista yrttien, rypsinsiementen ja kurpitsansiementen osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla kurkkuja, meloneja (kiwanot) ja kyssäkaalia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(4) Elintarviketurvallisuusviranomainen antoi perustellun lausunnon (4) diuronin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen ehdotti jäämien määrityksen muuttamista. Se suositteli, että jäämien enimmäismäärää alennetaan siemenhedelmien ja viinirypäleiden osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla siemenhedelmiä ja viinirypäleitä koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(5) Koska etalfluraliinin käyttö ei ole enää sallittua unionissa eikä kolmansissa maissa sallituista käyttötarkoituksista ole saatu ilmoitusta, elintarviketurvallisuusviranomainen suositteli jäämien enimmäismäärän alentamista asianmukaiselle analyysiherkkyyden tasolle kaikkien tuotteiden osalta. Sen vuoksi liitteissä II ja III vahvistetut etalfluraliinin jäämien enimmäismäärät olisi poistettava.

(6) Elintarviketurvallisuusviranomainen antoi perustellun lausunnon (5) ioksiniilin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen suositteli jäämien voimassa olevien enimmäismäärien nostamista tai pitämistä ennallaan kaikkien tuotteiden osalta.

(7) Elintarviketurvallisuusviranomainen antoi perustellun lausunnon (6) iprovalikarbin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen suositteli jäämien enimmäismäärän alentamista perunoiden, tomaattien, lehtisalaatin, siloendiivin ja sinappikaalin osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla lehtisalaattia, siloendiiviä ja sinappikaalia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(8) Elintarviketurvallisuusviranomainen antoi perustellun lausunnon (7) maleiinihydratsidin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen ehdotti jäämien määrityksen muuttamista maidon osalta ja suositteli jäämien enimmäismäärän alentamista lehmänmaidon, lampaanmaidon ja vuohenmaidon osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla perunoita, porkkanoita, palsternakkaa, valkosipulia, sipulia ja salottisipulia koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(9) Elintarviketurvallisuusviranomainen antoi perustellun lausunnon (8) mepanipyriimin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen ehdotti jäämien määrityksen muuttamista. Se suositteli jäämien enimmäismäärän alentamista syötäväksi tarkoitettujen viinirypäleiden, viinirypäleiden, mansikoiden, tomaattien ja munakoison osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan.

(10) Elintarviketurvallisuusviranomainen antoi perustellun lausunnon (9) metkonatsolin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen ehdotti jäämien määrityksen muuttamista. Se suositteli jäämien enimmäismäärän alentamista herneiden (tuoreet, silvityt), maapähkinöiden, rukiinjyvien ja naudanmaksan osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla meloneja (kiwanot) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(11) Elintarviketurvallisuusviranomainen antoi perustellun lausunnon (10) prosulfokarbin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen suositteli jäämien enimmäismäärän alentamista perunoiden, mukulasellerin, piparjuuren, palsternakan, juuripersiljan, kaurajuuren, sipulin, salottisipulin, varhaissipulin, papujen (tuoreet, silpimättömät), papujen (tuoreet, silvityt), herneiden (tuoreet, silpimättömät), herneiden (tuoreet, silvityt), parsan, sellerin, latva-artisokan, purjon, papujen (kuivatut), herneiden (kuivatut), unikonsiementen, auringonkukansiementen, ohranjyvien, kauranjyvien, rukiinjyvien ja vehnänjyvien osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla mansikoita, porkkanoita, mukulaselleriä, piparjuuria, palsternakkaa, juuripersiljaa, kaurajuurta, yrttejä, selleriä ja mausteita (siemenistä sekä hedelmistä ja marjoista saadut) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(12) Elintarviketurvallisuusviranomainen antoi perustellun lausunnon (11) tepraloksidimin jäämien voimassa olevista enimmäismääristä asetuksen (EY) N:o 396/2005 12 artiklan 2 kohdan mukaisesti sekä sen 12 artiklan 1 kohdan mukaisesti. Elintarviketurvallisuusviranomainen ehdotti jäämien määrityksen muuttamista. Se suositteli jäämien enimmäismäärän alentamista perunoiden, punajuurten, porkkanoiden, mukulasellerin, piparjuuren, palsternakan, juuripersiljan, kaurajuuren, lantun, nauriiden, papujen (kuivatut), linssien (kuivatut), herneiden (kuivatut), pellavansiementen, rypsinsiementen, siipikarjan lihan, siipikarjan rasvan, siipikarjan maksan ja linnunmunien osalta. Muiden tuotteiden osalta se suositteli jäämien voimassa olevien enimmäismäärien nostamista tai pitämistä ennallaan. Elintarviketurvallisuusviranomainen katsoi, että tiettyjä tietoja ei ollut saatavilla mansikoita, muita pieniä hedelmiä ja marjoja, syötäväkuorisia Cucurbitaceae-suvun vihanneksia, kaalia, lehtiselleriä, purjoa, papuja (kuivatut), linssejä ja herneitä (kuivatut) koskevista jäämien enimmäismääristä ja että riskinhallinnasta vastaavien tahojen on jatkettava asian tarkastelua. Koska kuluttajille ei aiheudu vaaraa, kyseisiä tuotteita koskevat jäämien enimmäismäärät olisi vahvistettava asetuksen (EY) N:o 396/2005 liitteessä II voimassa olevalle tasolle tai elintarviketurvallisuusviranomaisen määrittämälle tasolle. Kyseisiä jäämien enimmäismääriä tarkastellaan uudelleen ottaen huomioon tiedot, jotka ovat saatavilla kahden vuoden kuluessa tämän asetuksen julkaisemisesta.

(13) Elintarviketurvallisuusviranomaisen perusteltujen lausuntojen perusteella ja tarkasteltavana olevan asian kannalta merkitykselliset tekijät huomioon ottaen asianmukaiset muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.

(14) Unionin kauppakumppaneita on kuultu Maailman kauppajärjestön kautta uusista jäämien enimmäismääristä, ja niiden kannanotot on otettu huomioon.

(15) Kohtuullinen määräaika on tarpeen ennen kuin muutettuja jäämien enimmäismääriä aletaan soveltaa, jotta jäsenvaltiot ja asianomaiset osapuolet voivat valmistautua jäämien enimmäismäärien muuttamisesta johtuviin uusiin vaatimuksiin.

(16) Sen vuoksi asetuksen (EY) N:o 396/2005 liitettä II, liitteessä III olevaa A ja B osaa sekä liitettä V olisi muutettava.

(17) Tuotteiden tavanomaisen kaupan pitämisen, jalostuksen ja kulutuksen mahdollistamiseksi tässä asetuksessa olisi säädettävä sellaisia tuotteita koskevasta siirtymäjärjestelystä, jotka on tuotettu ennen jäämien enimmäismäärien muuttamista ja joiden osalta kuluttajansuoja säilyy tietojen mukaan korkeatasoisena.

(18) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja V tämän asetuksen liitteen mukaisesti.

2 artikla

Asetusta (EY) N:o 396/2005, sellaisena kuin se oli ennen muuttamista tällä asetuksella, sovelletaan edelleen tuotteisiin, jotka on tuotettu ennen 6 päivää maaliskuuta 2014.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 6 päivästä maaliskuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä elokuuta 2013. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Euroopan elintarviketurvallisuusviranomainen, Review of the existing maximum residue levels (MRLs) for clodinafop according to Article 12 of Regulation (EC) No 396/2005. EFSA Journal 2011; 9(10):2404.

(3) Euroopan elintarviketurvallisuusviranomainen, Review of the existing maximum residue levels (MRLs) for clomazone according to Article 12 of Regulation (EC) No 396/2005. EFSA Journal 2011; 9(8):2345.

(4) Euroopan elintarviketurvallisuusviranomainen, Review of the existing maximum residue levels (MRLs) for diuron according to Article 12 of Regulation (EC) No 396/2005. EFSA Journal 2011; 9(7):2344. [28 pp.].

(5) Euroopan elintarviketurvallisuusviranomainen, Review of the existing maximum residue levels (MRLs) for ioxynil according to Article 12 of Regulation (EC) No 396/2005. EFSA Journal 2010; 8(10):1831. [32 pp.].

(6) Euroopan elintarviketurvallisuusviranomainen, Review of the existing maximum residue levels (MRLs) for iprovalicarb according to Article 12 of Regulation (EC) No 396/2005. EFSA Journal 2011; 9(8):2338. [30 pp.].

(7) Euroopan elintarviketurvallisuusviranomainen, Review of the existing maximum residue levels (MRLs) for maleic hydrazide according to Article 12 of Regulation (EC) No 396/2005. EFSA Journal 2011; 9(10):2421. [41 pp.].

(8) Euroopan elintarviketurvallisuusviranomainen, Review of the existing maximum residue levels (MRLs) for mepanipyrim according to Article 12 of Regulation (EC) No 396/2005. EFSA Journal 2011; 9(8):2342. [31 pp.].

(9) Euroopan elintarviketurvallisuusviranomainen, Review of the existing maximum residue levels (MRLs) for metconazole according to Article 12 of Regulation (EC) No 396/2005. EFSA Journal 2011; 9(10):2422. [47 pp.].

(10) Euroopan elintarviketurvallisuusviranomainen, Review of the existing maximum residue levels (MRLs) for prosulfocarb according to Article 12 of Regulation (EC) No 396/2005. EFSA Journal 2011; 9(8):2346. [39 pp.].

(11) Euroopan elintarviketurvallisuusviranomainen, Review of the existing maximum residue levels (MRLs) for tepraloxydim according to Article 12 of Regulation (EC) No 396/2005. EFSA Journal 2011; 9(10):2423. [56 pp.].